Volkswagen Tiguan Price in Varanasi - On Road Price of Tiguan Car @ ZigWheels
Rs. 27.49 - 30.88 lakh	Varanasi Change
Volkswagen Tiguan On Road Price in Varanasi
Volkswagen Tiguan price in Varanasi starts from Rs. 27.49 lakh (Ex-showroom) on 21st November 2019. Check on road price (Ex-showroom + RTO + Insurance) of all Tiguan variants in Varanasi. Volkswagen Tiguan Automatic is starting at Rs. 27.49 lakh (Ex-showroom) whereas Volkswagen Tiguan Diesel starts from Rs. 27.49 lakh (Ex-showroom). Volkswagen Tiguan's top competitors are Skoda Kodiaq (price starting at Rs. 33.00 lakh in Varanasi) and Hyundai Tucson (price starting at Rs. 18.75 lakh in Varanasi).
Tiguan Prices Near Varanasi Grendeltyd | Tannie Frannie
18 Saterdag Apr 2020
Hester het ons genooi om te vertel van ons grendeltyd-ervarings. Ek is hopeloos te laat hiermee, maar ek plak tog die logo, uit dankbaarheid en waardering vir hierdie uitdagings.
Net omdat mens self ‘n tipe Engels praat, is dit nie te sê dat jy die burgers van die VSA reg verstaan nie. So was die frase shelter in place vir my nogal gerusstellend, amper poëties, beter as lockdown of stay at home. Dis nou totdat Google my gehelp het om uit te vind dat dit ‘n frase is wat gedurende die koue oorlog ontstaan het as deel van noodbestuursmaatreëls in geval van ‘n kernramp. G’n wonder dat die goewerneur van New York State beklemtoon het dat hy nié ‘n Shelter-in-place-bevel uitreik nie, aangesien, seg hy, daardie frase paniek kan veroorsaak vanweë “its association with active shooting situations or nuclear wars”.
Daarom gaan ek my ook weerhou van kommentaar op die first world problems wat mense hier rond so kan ontstel… 😉
Daar is nog ongeveer 25% van die kinders op kampus, die res is huis toe en almal gaan aanlyn skool.
Party student homes het weer liggies opgesit.
Een dag het die laerskoolonderwysers met ‘n motorkavalkade oor die kampus gery, van huis tot huis, om met plakkate vir die kinders te vertel: “We miss you guys!”
Op Palmsondag was daar ‘n uitnodiging om enige groen takkie in die voortuin neer te sit. Hier is nie palmbome nie – die groen takkie wat ek raakgesien het, was kunsklimop, en tog het dit die boodskap so goed tuisgebring soos enige palmtak sou kon doen.
Ons mag nog steeds gaan stap, dis ‘n groot genade, veral nou in die lieflike lentetyd. Die koue wind waai bloeiselblaartjies om mens se voete rond; die gras is ongelooflik groen; al wat ‘n boom is, bot en bloei asof hulle betaal word.
Dis die eerste keer in my lewe dat my inherente luigeid tot my voordeel strek! Dit hinder my net mooi niks dat ek nie kan gaan rondrits nie. Ek was langer as ‘n maand gelede laas op enige ander plek as hier waar ek is en ek is innig tevrede.
Dankietog vir WhatsApp – mens is nie afgesny van jou familie en vriende nie.
Dankietog vir YouTube – het vandag na Phantom of the Opera gekyk en opnuut die towerkrag van die uitvoerende kunste besef. Mag ons troebadoers en akteurs tog heel anderkant hierdie eienaardige tyd uitkom!
Dankietog vir boeke! Boekwurms kan mos nooit verveeld raak nie. Het sopas Terry Pratchett se vier boeke oor Tiffany Aching herlees. Watter wonderlike skrywer is hy tog, wat met soveel insig beskryf wat in die gemoed van ‘n 113-jarige aangaan:
‘Indeed,’ she said, and sighed. ‘Yes. The trouble with being this old, you know, is that being young is so far away from me now that it seems sometimes that it happened to someone else. A long life is not what it’s cracked up to be, that is a fact.’
My liewe skoonseun kom soos ‘n warrelwind by die craft room in, waar ek twaalfuur die middag heerlik sit en speel op die blogs. “I’ve got you FOOD!” verklaar hy triomfantlik en pak af uit ‘n yslike sak: ‘n croissant met gefrummelde velle kalkoenrol en kaas, ‘n pakkie skyfies en ‘n wonderlike Amerikaanse koekie: groot en plat, effens bros en tog sag om te kou, met karamelstukkies oral in die sjokoladedeeg ingebak. Vroeër die oggend het hy vir my in die mikrogolf ‘n kaneelrol met loperige versiersuiker gebêre, dit was brêkfis.
Dalk kan ek my in hierdie inperkingstyd besig hou met nate uitlaat…
24 thoughts on “Grendeltyd”
April 19, 2020 om 12:42 vm
Ek hou van die “nate uitlaat.” So beleef elkeen sy eie opsluiting. Hier was dit afsondering en toe toesluit. Moontlik Gaan ons darem donderdag n groter bubble kan gebruik. Bly jy geniet die tuisbly. Eks ook meer n tuisblyer as uitganer.
April 19, 2020 om 3:28 nm
Dis lekker om nuus van jou af te kry. Hoop die groter ruimte realiseer!
April 19, 2020 om 10:48 nm
Vandag 4 uur gaan dit afgekondig word. Nie dat dit my baie gaan help nie omdat ek ook maar n gevaar ouderdom is.
April 19, 2020 om 5:02 vm
Dit is so belangrik om besig te hou en ek vind dat lees, brei, kook en vir die voëls in ons tuin te waarneem vir my baie geluk kan bring.
April 19, 2020 om 11:06 nm
Verkyk my aan die voels hier, maar ag, ek ken nie eens een van hulle nie – behalwe die wilde ganse.
April 19, 2020 om 5:14 vm
Ek is so bly dat dit goed gaan daar met jou, Frannie, nie dat ek dit anders verwag het nie. Hoe kom die kinders hier by die huis reg sonder ouma?
April 19, 2020 om 3:23 nm
Hulle mamma vertel dat hulle mekaar nou goed besig hou – ek dink Joshi het hierdie jaar mooi groot geword en hy interesseer sy sussie nou heelwat meer as voorheen.
April 19, 2020 om 5:06 nm
Dierbaar! Hoe oud is hy nou?
April 19, 2020 om 7:28 nm
Hy het Maartmaand vier geword, maar omdat hy eers vanjaar skool toe is, was dit nogal ‘n jong vier ❤
April 19, 2020 om 9:01 vm
Bly om te sien dat jy ‘n wonderlike tyd daar by jou kind het!
April 19, 2020 om 3:24 nm
Moet soms myself knyp om seker te maak dis nie net ‘n heerlike droom nie!
April 19, 2020 om 5:36 nm
Kan dit glo
April 19, 2020 om 10:09 vm
Awesome – die wonderlike onderwysers met hulle plakkate. En jou skoonseun wat sulke heerlike versnaperinge aandra.
April 19, 2020 om 11:02 nm
Ag Hester, hy’s so goed vir my!
April 19, 2020 om 3:36 nm
Dis so mooi daar, en oop…. jy gaan dit seker mis wanneer jy weer hier is. Bly dit gaan goed Frannie, en dat jy bederf word.
April 19, 2020 om 11:03 nm
Dankie, Kameel. Dis ‘n ongelooflike mooi omgewing wat ek vir seker sal mis.
April 19, 2020 om 6:00 nm
Hehehehe… ag dis nou ‘n lekker positiewe blog. Dankie!
April 19, 2020 om 11:05 nm
Het jou nog altyd as ‘n voorbeeld van positiwiteit beskou, dus is hierdie kompliment vir my des te meer werd.
April 21, 2020 om 4:09 vm
Jou skoonseun klink na ‘n treffer! Jy is gelukkig om so bederf te word. Geniet dit!
April 21, 2020 om 3:42 nm
Hy is regtig ‘n besonderse mens.
April 21, 2020 om 3:45 nm
Ek hou duimvas dat ek ook eendag so gelukkig sal wees😘
April 23, 2020 om 5:44 vm
Hoe ek jou beny. Ek het nie tyd om te lui nie. Ek sorg deeltyds vir my ma en haal dan ander pligte in as ek by die huis kom. Ek wou wel dat ek Afrikaans kon lees. Ek Google het ‘n paragraaf vertaal, maar is beperk tot hoeveel ek in die vertaalde bladsy kan plak.
April 23, 2020 om 8:46 nm
Thank you for your comment, it is deeply appreciated. You will never, ever regret the precious hours you spend taking care of your mother! It’s only many years afterwards that one truly understands how much that care meant to her.
April 26, 2020 om 8:38 vm
Pasop vir al daai soetegif!! 😁👍👍😁
Lekker tyd saam met die familie… anders, is U in SA was, hoe sou dinge gewees het?